CELEX: 52003XG0318(01)
Language: da
Date: 2003-03-03
Title: Rådets konklusioner af 3. marts 2003 om fremme af iværksætterkultur og små virksomheder

Avis juridique important

|

52003XG0318(01)

Rådets konklusioner af 3. marts 2003 om fremme af iværksætterkultur og små virksomheder  

EU-Tidende nr. C 064 af 18/03/2003 s. 0006 - 0008

Rådets konklusioneraf 3. marts 2003om fremme af iværksætterkultur og små virksomheder(2003/C 64/04)RÅDET FOR DEN EUROPÆISKE UNION,1. SOM HENVISER TIL- konklusionerne fra Det Europæiske Råds møde i Lissabon om strategien for senest i 2010 at gøre EU til den mest konkurrencedygtige og dynamiske videnbaserede økonomi i verden, som kan skabe en holdbar økonomisk vækst med flere og bedre job og større social samhørighed, og videreførelsen af denne strategi på Det Europæiske Råds møder i Stockholm, Göteborg og Barcelona- det europæiske charter om små virksomheder, hvori der opfordres til at skabe det bedst mulige klima for små virksomheder- Maribor-erklæringen, der forpligter kandidatlandene til at gennemføre det europæiske charter om små virksomheder- konklusionerne fra Det Europæiske Råds møde i Barcelona, hvori det anmodede medlemsstaterne om at fremskynde gennemførelsen af det europæiske charter om små virksomheder og lade sig inspirere af den bedste praksis, og hvori det fastslås, at Rådet skal mødes forud for hvert forårsmøde i Det Europæiske Råd for at vurdere de fremskridt, der er gjort med skabelsen af et gunstigere klima for iværksætterkultur og små virksomheders konkurrenceevne- konklusionerne fra Det Europæiske Råds møde i Sevilla, hvor det med tilfredshed noterede sig Kommissionens meddelelser om, hvordan man kan lovgive bedre, og navnlig handlingsplanen om bedre og enklere lovgivningsrammer, og Rådets konklusioner af 30. september 2002 om forenkling af lovgivningen- Rådets afgørelse om et flerårigt program til fremme af initiativ og iværksætterånd, navnlig i små og mellemstore virksomheder (SMV) (2001-2005)(1)- Rådets konklusioner af 26. november 2002 om et bedre konkurrenceklima for virksomheder,2. SER MED TILFREDSHED PÅ- Grønbogen "En iværksætterkultur i Europa"- Kommissionens beretning fra 2003 om gennemførelsen af det europæiske charter for små virksomheder- Kommissionens meddelelse "At tænke småt i et stadig større Europa" og dertil hørende arbejdsdokumenter, som fremhæver nødvendigheden af at skabe et klima med konstante forbedringer for små virksomheder og udnytte iværksætterpotentialet i et udvidet Europa,3. UNDERSTREGER,- at grønbogen "En iværksætterkultur i Europa" er udgangspunktet for en vigtig og omfattende debat om iværksætterpolitikkens fremtid- at det er nødvendigt, at Den Europæiske Union for at bevare sit jobskabende potentiale, sin konkurrencemæssige stilling og sin økonomiske fremtid fremmer iværksætterkultur og dermed skaber flere nye virksomheder, får dem til at vokse og blive mere innovative og konkurrencedygtige. Der bør især fokuseres på at ophjælpe kvindelige iværksættere og potentielle iværksættere i ugunstigt stillede områder og i socialt udstødte grupper- at der er behov for en samordnet tilgang til iværksætterpolitikken, der inddrager alle relevante beslutningstagere på europæisk, nationalt og regionalt plan med henblik på at give et sammenhængende og konsekvent svar på iværksætternes behov, og som er koncentreret om tre hovedindsatsområder:- fjernelse af hindringerne for virksomhedernes udvikling og vækst- afvejning af risici og fordele ved iværksætterkulturen- fremme af et samfund, der værdsætter iværksætterkulturen- at erfaringerne fra god praksis kan forbedre medlemsstaternes og kandidatlandenes politikker for små virksomheder effektivt- at der er behov for at forbedre små virksomheders muligheder for at give udtryk for deres bekymringer med hensyn til politik og lovgivning- at uddannelse, navnlig af unge, erhvervsuddannelse og livslang læring kan spille en afgørende rolle for opfyldelse af Lissabon-strategien ved at fremme iværksætterkulturen og dermed give Europa mere succesrige iværksættere- at reduktion af små virksomheders administrative byrder, bedre lovgivning og lettere adgang til finansiering, information og viden er meget vigtige elementer i forbindelse med fremme af et gunstigt erhvervsklima- at det er vigtigt at lette overdragelsen af virksomheder til nye ejere, da en tredjedel af Europas virksomheder skal have nye ejere i løbet af de næste ti år,4. HENSTILLER TIL MEDLEMSSTATERNE,- at de tager grønbogen "En iværksætterkultur i Europa" op til aktiv overvejelse og udformer deres svar som et positivt bidrag til fremme af iværksætterdagsordenen i Europa- at de fremskynder gennemførelsen af det europæiske charter om små virksomheder og tager omfattende hensyn til god praksis, navnlig den, der er blevet fastlagt under Best-proceduren og i den årlige beretning om gennemførelse af charteret, at de udligner forskellene mellem medlemsstaternes præstationer, og at de i deres bidrag til denne beretning medtager oplysninger om, hvilke praktiske foranstaltninger der er truffet, eller som overvejes, navnlig med henblik på:- at forbedre små virksomheders muligheder for at give udtryk for deres betænkeligheder og holdninger på alle niveauer ved at udvikle høringsmekanismer, f.eks. rådgivende/konsultative grupper til støtte for regeringen- at fremme uddannelse i iværksætterfærdigheder på alle stadier i uddannelsesforløbet, idet man lader sig inspirere af god fastlagt praksis- at forbedre kvaliteten af lovgivningen ved at indføre en systematisk beregning af konsekvenserne af reguleringstiltag under hensyntagen til national praksis og det nationale retssystem- yderligere at forenkle registreringen af en virksomhed med henblik på etablering og reducere de omkostninger og den tid, der er forbundet hermed, navnlig ved at indføre onlineregistrering og basere sig på anden god praksis- at forbedre små virksomheders adgang til risikovillig finansiering og kuvøsekapitalfinansiering, som f.eks. garantiordninger, risikovillig kapital og bankfinansierede mikrolån i områder med økonomiske markedssvigt ved i stadig højere grad at satse på incitamenter og risikodeling- at stimulere innovation og teknologioverførsel ved at fremme samarbejde mellem universiteter, forsknings- og udviklingscentre og institutter og små virksomheder, herunder ved brug af mellemmænd- at fjerne hindringer for det indre marked ved at modarbejde opsplitningen af det indre marked for tjenester og overholde de mål, der er fastsat for direktivets omskrivning, samt sikre, at nationale love eller administrative foranstaltninger ikke skaber nye barrierer- yderligere at udvikle kvantitative og kvalitative mål på frivillig basis på charterområder, hvor de finder det relevant, idet der tages behørigt hensyn til strukturelle forskelle,5. HENSTILLER TIL KOMMISSIONEN,- at den til opfølgning af den offentlige debat om iværksætterpolitikken foreslår en passende handlingsplan om iværksætterkultur inden udgangen af 2003, idet der tages fuldt hensyn til de modtagne reaktioner og de eksisterende instrumenter og programmer- at oprette projekter, overvåge udviklingen og fremme gennemførelsen af politikken ved anvendelse af Best-proceduren og andre instrumenter for at hjælpe medlemsstaterne med at forbedre deres indsats, navnlig for så vidt angår:- større inddragelse og høring af små virksomheder i forbindelse med politik og lovgivning- iværksætteruddannelse- bedre adgang for små virksomheder til risikovillig kapital og kuvøsekapital, som f.eks. garantiordninger, risikovillig kapital og bankfinansierede mikrolån, for at imødegå økonomiske markedssvigt ved i højere grad at satse på incitamenter og risikodeling- innovation og teknologioverførsel til små virksomheder- små virksomheders adgang til det indre marked, navnlig for så vidt angår tjenesteydelser, og til internationale markeder- virksomhedsoverdragelse- at stille midler til rådighed for en løbende dialog med små virksomheder, bl.a. via SMV-repræsentantens aktiviteter, og sørge for, at små og mellemstore virksomheder er på forkant med de relevante fællesskabspolitikker- at fortsætte den effektive gennemførelse af handlingsplanen for bedre og enklere lovgivningsmæssige rammer,6. OPFORDRER MEDLEMSSTATERNE OG KOMMISSIONEN TIL,- at fortsætte arbejdet med kvalitative og kvantitative mål på frivillig basis med henblik på at integrere dem yderligere i gennemførelsen af det europæiske charter om små virksomheder- fortsat at inddrage kandidatlandene i charterprocessen og tilskynde dem til at udnytte god praksis og frivillige kvantitative og kvalitative mål som instrumenter for opbygningen af en virksomhedskultur- at følge den nationale udvikling nøjere ved hvert år at pege specielt på et antal bestemte charterområder og, under iagttagelse af det europæiske charters krav, at rapportere om de fremskridt, der er gjort med at skabe et gunstigere miljø for iværksætterkultur og små virksomheders konkurrenceevne, bl.a. ved at anvende hensigtsmæssige og effektive indikatorer, så Rådet inden forårsmødet i Det Europæiske Råd kan vurdere de hidtidige fremskridt og diskutere den fremtidige strategi for politikken vedrørende iværksætterkultur og små virksomheder- at fortsætte og yderligere udvikle deres arbejde med at identificere, benchmarke og udveksle bedste praksis på iværksætterområdet og på alle charterområder på grundlag af en mere koordineret og sammenhængende tilgang, idet der skal etableres synergier med andre relevante fællesskabspolitikker og relaterede internationale politikker- at intensivere formidling af og drøftelser af politikken med hensyn til små virksomheder på alle de charterområder, der er udviklet i medlemsstaterne, ved fra 2003 at tilrettelægge årlige udvekslinger af erfaringer mellem medlemsstaterne og ved også at overveje muligheden af, på frivillig basis, at gennemføre peer-reviews, hvor parterne kan lære af hinanden.(1) EFT L 333 af 29.12.2000, s. 84.